Հոս արժէ մատնանշել մեր ազգային իշխանութիւններու աշխատանքը: Երեւակայեցէք, մենք այնտեղ ունինք երիտասարդներ, որոնք պահակութիւն կ’ընեն, կը պահպանեն մեր դպրոցները, երբ մենք հանգիստ քնացած կ’ըլլանք: Ունինք երիտասարդներ, որոնք մեր եկեղեցիները, հայկական թաղամասերը կը պաշտպանեն: Եւ երբ որեւէ օտար մեքենայ տեսնեն հայկական թաղամասի մէջ, անմիջապէս պէտք է մօտենան, ստուգեն, իմանան, թէ ինչ է, չըլլայ, թէ ականապատ է: Մենք նման պայմաններու մէջ կ’ապրինք Սուրիա, եւ շատերը այդ մասին չեն գիտեր: Զոհեր տուած ենք, նահատակներ: Ցաւօք, իրողութիւնը այս է: